Zele Lipovača

Sead Lipovača "Zele" jeste bosanskohercegovački i jugoslavenski rok gitarist i kompozitor.  Najpoznatiji je kao gitarist i vođa hard rok i heavy metal grupe "Divlje jagode".

 Biografija i karijera 
Rođen je u Bihaću 31. augusta 1955, gdje je završio osnovnu i srednju školu. U Zagrebu je nastavio visoko obrazovanje studiravši vanjsku trgovinu, a pored studija bavio se i muzikom. Svirao je u grupama Biseri, Selekcija i Zenit, a u aprilu 1977. s pjevačem Antom Jankovićem i basistom Nihadom Jusufhodžićem (koji su također bili u grupi Zenit) osniva grupu Divlje jagode.

Grupa Divlje jagode muzički je aktivna i danas, ali u novoj postavi: Sead Lipovača "Zele" (gitara), Toni Janković (vokal), Emil Kranjčić (bubnjevi), Ispan Andras (bas-gitara), Livio Berak (vokal), Damjan Deurić (klavijatura).

Lipovača je do sada prodao više od 4 miliona nosača zvuka, a iza sebe ima trinaest albuma sa Divljim jagodama i jedan samostalni album. U Zagreb se vratio 2000, a prije toga živio je u Velikoj Britaniji i Njemačkoj.

Jedan od najpoznatijih hitova ove grupe je Motori, a poznate su i balade poput Krivo je more, Jedina moja, Sarajevo ti i ja. Isto tako obradili su poznatu sevdalinku Moj dilbere.

Divlje Jagode su postigli određenu popularnost u Velikoj Britaniji, Finskoj, Italiji, Americi i Australiji i u zemljama bivše Jugoslavije. Sead Lipovača je jedan od najznačajnijih rok gitarista sarajevske škole pop roka kao i na području bivše Jugoslavije.

 Diskografija 
1993 "Zele - Magic Love"
2016 "Zele - Internal Waves Of Love"

 Reference 
 http://www.gitare.info/list.php?c=Divlje%20Jagode 

Kategorija:Biografije, Bihać
Kategorija:Bosanskohercegovački gitaristi
Kategorija:Jugoslavenski gitaristi
Kategorija:Bosanskohercegovački muzičari
Kategorija:Rođeni 1955.
Kategorija:Živi ljudi